hotchpotch/miracl-hf-unified huggingface dataset:
हाउस ऑफ़ लॉर्ड्स
लॉर्ड्स सभा (House of Lords of the United Kingdom या House of Peers) यूनाइटेड किंगडम (यूके) की पार्लियामेन्ट का ऊपरी सदन है। कॉमन्स सभा की भांति लॉर्ड्स सभा की बैठकें भी वेस्टमिन्स्टर महल में होतीं हैं।
निर्वाचित हाउस ऑफ कॉमन्स के विपरीत, हाउस ऑफ लॉर्ड्स के सदस्यों (आपस में चुने गए 90 वंशानुगत साथियों को छोड़कर और दो पीयर जो पदेन सदस्य हैं) को नियुक्त किया जाता है। हाउस ऑफ लॉर्ड्स की सदस्यता ब्रिटिश कुलीनतंत्र के शिष्टजनों से ली गई है और यह लॉर्ड्स आध्यात्मिक और लॉर्ड्स टेम्पोरल से बना है। लॉर्ड्स स्पिरिचुअल चर्च ऑफ़ इंग्लैंड के 26 बिशप होते हैं। लॉर्ड्स टेम्पोरल में से, अधिकांश वंशानुगत शिष्टजन होते हैं, जिन्हें प्रधानमंत्री की सलाह पर, या हाउस ऑफ़ लॉर्ड्स की नियुक्ति आयोग की सलाह पर नियुक्त किया जाता है। बहरहाल, उनमें चार ड्यूक सहित कुछ वंशानुगत शिष्टजन भी शामिल होते हैं।
एक समय में आयरलैंड के कुलीनवर्ग के अलावा अन्य सभी वंशानुगत शिष्टजनों के लिए स्वचालित पात्रता थी, लेकिन हाउस ऑफ लॉर्ड्स एक्ट 1999 के तहत, सदस्यता का अधिकार केवल 92 वंशानुगत शिष्टजनों के लिए प्रतिबंधित कर दिया गया। 2008 के बाद से, उनमें से केवल एक महिला सदस्य (मार की काउंटेस) है; अधिकांश वंशानुगत शिष्टजनों को केवल पुरुषों द्वारा विरासत में लिया जा सकता है।
डिजिटल बटुआ
डिजिटल बटुआ (digital wallet) वह युक्ति या सॉफ्टवेयर है जिसके द्वारा व्यक्ति इलेक्ट्रॉनिक तरीके से पैसे का लेन-देन कर सकता है। e-wallet को आप इलेक्ट्रॉनिक वॉलेट या डिजिटल वॉलेट के नाम से भी जानते हैं। यह एक तरीके से इलेक्ट्रॉनिक बटुआ होता है। ज्यादातर इसका इस्तेमाल ऑनलाइन ट्रांजैक्शन के लिए किया जाता है। ई वॉलेट का इस्तेमाल आप वैसे ही कर सकते हैं जैसे आप अपने पॉकेट में रखे नगद पैसों के द्वारा करते हैं। किसी भी वस्तु को खरीदने के लिए आप दुकान पर नगद पैसे देते हो, ठीक वैसे ही अगर आपको ऑनलाइन किसी सामग्री को खरीदना है तो आप इसकी पेमेंट के लिए ई वॉलेट का इस्तेमाल कर सकते हैं और डिजिटल ट्रांजैक्शन के द्वारा उन्हें पैसे दे सकते हैं। e-wallet कितनी तरह की होती है?
लिपि (संस्कृत)
संस्कृत शब्द 'लिपि' का अर्थ है 'लिखना' या वर्ण। वर्तमान समय में 'लिपि' का प्रयोग पाश्चात्य शब्द 'स्क्रिप्ट' (scripts) के समानार्थी भारतीय शब्द के रूप में होता है।
अनेक प्राचीन भारतीय ग्रन्थों में उस समय प्रचलित लिपियों के नामों का उल्लेख मिलता है। ललितविस्तर के दसवें अध्याय का नाम 'लिपिशाला समदर्शन परिवार्ता' है। इसमें उन ६४ लिपियों का उल्लेख है जिन्हें सिद्धार्थ ने अपने गुरुओं से गुरुकुल में सीखा था। ये ६४ लिपियाँ निम्नलिखित हैं-
इसी प्रकार, जैनों के प्राकृत भाषा के ग्रन्थों 'पन्नवणा सुत्त' और 'समवायाङ्ग सुत्त' में १८ लिपियों के नाम दिए हैं जिनमें पहला नाम 'बंभी' (ब्राह्मी) है। उन्हीं के भगवतीसूत्र का आरम्भ 'नमो बंभीए लिबिए' ("ब्राह्मी लिपि को नमस्कार") से होता है।
कर्मवीर चौधरी
कर्मवीर चौधरी (जन्म: 24 जुलाई 1963, झुंझुनू) एक भारतीय फ़िल्म एवं टेलीविजन अभिनेता हैं जो भारतीय टेलीविजन में अपने कार्यों के लिए जाने जाते है। उन्होंने अपने करियर की शुरुआत राजस्थानी सिनेमा (क्षेत्रीय सिनेमा), जहां वह खलनायक के रूप में 20 से अधिक फिल्मों में दिखाई दिए है। वह 2016 फिल्म सुल्तान में अभिनय करने के बाद प्रमुख अभिनेताओं में आये। सुल्तान फ़िल्म में वह एक सरकारी खेल अधिकारी के रूप में दिखाई दिये। उन्होंने दंगल फ़िल्म में आमिर खान के पिता का किरदार निभाया। चौधरी वर्तमान में एंड टीवी पर प्रचारित होने वाले शो में कैलाश सिंह अहलावत (लकी के ताऊ जी) के रूप में अभिनय कर रहे है। अपने अभिनय करियर से पहले, वह समाजवादी पार्टी में उम्मीदवार के रूप में 2003 में उदयपुर के मावली निर्वाचन क्षेत्र से चुनाव के लिए खड़े हुये। उन्होंने टेलीविजन शो "क्या कसूर है अमला का?" में हेमराज का किरदार निभाया, जो कि स्टार प्लस पर 2016-17 में प्रचारित होता था। इसके अलावा उन्होंने सोनी टीवी पर 2017 में प्रचारित हुए टीवी शो "कुछ रंग प्यार के ऐसे भी" में खत्री (मुख्य खलनायक) का किरदार निभाया।
रेडियो शक्ति प्रवर्धक
रेडियो आवृत्ति शक्ति प्रवर्धक (radio frequency power amplifier या RF power amplifier) एक प्रकार का इलेक्ट्रॉनिक प्रवर्धक है जो कम शक्ति के रेडियो-आवृत्ति संकेत की शक्ति को आवर्धित करता (बढ़ा देता) है। प्रायः आर एफ ऐम्प्लिफायर, ट्रान्समीटरों के एन्टेना को ड्राइव करने के काम आते हैं।
बकेवर
बकेवर (Bakewar) भारत के उत्तर प्रदेश राज्य के इटावा ज़िले में स्थित एक नगर है।
मान्यता है कि हिंदू पुराण महाभारत के अनुसार बकासुर नामक राक्षस इस स्थान पर रहता था। बकासुर की वजह से ही इस स्थान का नाम बकेवर पड़ा।राष्ट्रीय राजमार्ग १९ यहाँ से गुज़रता है।
भ्रांतिमान अलंकार
जब एक जैसे दिखाई देने के कारण एक वस्तु को दूसरी वस्तु मान लिया जाता है या समानता के कारण किसी दूसरी वस्तु का भ्रम होता है तब इसे भ्रांतिमान अलंकार कहते हैं उपरोक्त पंक्तियों में नाक में तोते का और दन्त पंक्ति में अनार के दाने का भ्रम हुआ है, इसीलिए यहाँ भ्रान्तिमान अलंकार है।
राजाराम प्रथम
राजाराम राजे भोंसले (24 फरवरी 1670 - 3 मार्च 1700 सिंहगढ़) मराठा साम्राज्य के संस्थापक छत्रपति शिवाजी के छोटे पुत्र थे तथा सम्भाजी के सौतेले भाई थे। वे 1689 में मुग़ल साम्राज्य के शासक औरंगजेब के द्वारा सम्भाजी की हत्या कर दिये जाने के बाद मराठा साम्राज्य के तृतीय छत्रपति बने। उनका कार्यकाल काफी छोटा रहा, जिसमें अधिकांश समय वह मुग़लों से युद्ध में उलझे रहे।
हिन्दू धर्म और सिख धर्म
हिन्दू धर्म और सिख धर्म दोनों मूलतः भारत की धरती से निकले धर्म हैं। हिन्दू धर्म एक प्राचीन धर्म है। सिख धर्म की स्थापना १५वीं शताब्दी में गुरु नानक ने की जब भारत पर मुगलों का शासन था।
दोनों धर्मों में बहुत सी बातें और दर्शन समान हैं, जैसे कर्म, धर्म, मुक्ति, माया, संसार आदि। जब मुगल काल में शासकों के तलवार के बल से हिन्दुओं को जबरन मुसलमान बनाया जा रहा था, उस समय सिख धर्म उनके इस अत्याचार के विरोध में खड़ा हुआ। गुरु नानक पहले व्यक्ति थे जिन्होने बाबर के विरुद्ध आवाज उठायी थी। सिख धर्म अत्याचार के प्रतिकार, ईश्वर-भक्ति, और सबकी समानता का अनूठा संगम है। भारत में अंग्रेजों का शासन जड़ पकड़ने तक सिख धर्म को हिन्दू धर्म का अभिन्न अंग माना जाता था। दसवें और अंतिम गुरु गोबिन्द सिंह कहते हैं कि "सकल जगत में खालसा पंथ गाजे, जगे धर्म हिंदू सकल भंड भाजे।"
गुरु ग्रंथ साहिब में भारत भर के 25 भक्त कवियों द्वारा लिखी गई बाणियां हैं, जिनमें से 15 गुरु नानक जी के समय के भक्तिमार्ग के कवियों की हैं।
हिन्‍दू धर्म और सिख धर्म को जोड़नेवाली कड़ी खत्री है। सिख धर्म प्रचारक गुरू नानक लाहौर जिले के तलबंडी (ननकाहा साहिब) के वेदी खत्री थे। उनके उत्‍तराधिकारी गुरू अंगद टिहुन खत्री थे। हिन्‍दू और सिक्‍ख खत्रियों का संबंध तो पूरी तरह रोटी-बेटी का रहा है। दोनो का खान-पान, विवाह संस्‍कार और अन्‍य प्रथाएं भी एक जैसी रही हैं। एक समय में खत्री परिवार में पैदा होनेवाला पहला बालक संस्‍कार करके सिख बनाया जाता था। अरदास और भोग हिन्‍दु खत्रियों में भी समान रूप से प्रचलित था।
सनातन सिख
सनातन सिख वे हैं जो सिख धर्म को हिन्दू धर्म का अंग मानते हैं  १८७३ में सनातन सिखों ने खेम सिंह बेदी के नेतृत्व में सिख सभा की स्थापना की। खेम सिंह बेदी, गुरु नानक के वंशज थे।
सनातन सिख सभा
सनातन सिख सभा की स्थापना १८७३ में हुई।
ओशा
ओशा एक जंगली महिला है जो 'ओदेर्स' से बचने के लिए दीवार के दक्षिण में घुसती है। जब वह और उसके साथी शरणार्थी एचबीओ के कार्यक्रम 'सिंहासनों के खेल' में ब्रान स्टार्क का अपहरण करने की कोशिश करते हैं, तो वह रोब स्टार्क द्वारा काबू कर ली गयी और विंटरफेल में वापस ले जाया गया और अंततः एक स्कूली नौकरानी के रूप में कार्यरत हो गया और उसे अपने अच्छे व्यवहार के लिए सीमित स्वतंत्रता दी गई।
वह ब्रैन स्टार्क के बहुत नजदीक आ जाती है और अक्सर आगामी सर्दियों के बारे में सलाह देती है। जब थियोन ग्रेय्जोय ने विंटरफेल पर कब्ज़ा कर लिया, तब वह ब्रान और उसके भाई रिकन को बचने के बाद में विंटरफेल्ल् के तहखाने में छिप गए थे। बाद में वह ब्रान से अलग हो गई और रिकन को बचने के लिए उत्तर दिशा में चल दी। 'ए डांस विद द ड्रेगन' के अंत तक बताया जाता है कि वे स्कैगोस के द्वीप पर उतर गए हैं, जहाँ कि नरभक्षियों का निवास होता है।] एचबीओ टेलीविजन अवतरण में, ओशा को अंग्रेजी अभिनेत्री नतालिया तेना द्वारा चित्रित किया गया है।
जैन धर्म और हिन्दू धर्म
हिन्दू धर्म और जैन धर्म दोनों ही अनादि धर्म हैं। दोनों का विकास भारत की धरती पर हुआ है।
गलील सागर
गलील सागर; Sea of Galilee; इजराइल में एक ताजे पानी की झील है यह लगभग 53 किलोमीटर (33 मील) परिधि में है, 21 किमी (13 मील) लंबा और 13 किमी (8.1 मील) चौड़ा। इसका क्षेत्रफल 166.7 किमी 2 (64.4 वर्ग मील) है और इसकी अधिकतम गहराई लगभग 43 मीटर (141 फीट) है।
डेव फ्रेंको
डेव फ्रेंको (जन्म 12 जून, 1985) एक अमेरिकी फिल्म और टेलीविजन अभिनेता है। उन्होंने अपने अभिनय की शुरुआत "सुपरबेड़" (2007) और "चार्ली स्टि क्लाउड" (2010) जैसी फिल्म में छोटी भूमिका अदा कर की। आगे उन्हें एक कॉमेडी श्रृंखला "स्क्रब्स" के नौवें सीजन में अभिनय करने का मौका मिला। उनकी पहली सफल फिल्म, 21 जम्प स्ट्रीट (2012) थी, जिसमें फ्रेंको ने एक सहायक अभिनेता की भूमिका अदा की थी।
फ्रेंको द्वारा मुख्य अभिनीत फिल्मों में "फ्राइट नाइट" (2011), "नाउ यू सी मी" (2013) और इसकी अगली कड़ी, "नाउ यू सी मी 2" (2016), "वार्म बॉडीस" (2013), "नेबर्स" (2014) और इसकी अगली कड़ी "नेबर्स 2"(2016), "नर्व" (2016), "द लिटिल हाउस" (2017) और "द डिजास्टर अर्टिस्ट" (2017) आदि शामिल है।
2012 में फ्रेंको अभिनेत्री एलिसन ब्री से मिले। अगस्त 2015 में, जोड़े ने सगाई कर ली। 13 मार्च, 2017, को जोड़े ने पुष्टि की है कि वे एक निजी समारोह में शादी कर चुके है।
कोल विद्रोह
कोल विद्रोह कोल जनजाति द्वारा अंग्रेजी सरकार के अत्याचार के खिलाफ 1831 ईसवी में किया गया एक विद्रोह है। यह भारत में अंग्रेजों के खिलाफ किया गया एक महत्वपूर्ण विद्रोह है। यह विद्रोह अंग्रेजों के शोषण का बदला लेने के लिए किया गया था। इस जाति के लोग छोटा नागपुर के पठार इलाकों में सदियों से शांतिपूर्वक रहते आए थे। उनकी जीविका का मुख्य आधार खेती और जंगल थे। ये जंगलों की सफाई कर बंजर जमीन को खेती लायक बनाकर उस पर खेती करते थे। इसलिए वे जमीन पर अपना नैसर्गिक अधिकार मानते थे। कोलों की जीवन शैली में मध्यकाल में परिवर्तन आने लगा।
मुगल काल में बहुत से व्यापारी और अन्य लोग आकर आदिवासी इलाकों में बसने लगे। मुसलमान और सिक्ख व्यापारीयों का आगमन बड़ी संख्या में हुआ। इन लोगों ने धीरे-धीरे जमीन पर अपना अधिकार जमाना आरंभ किया परंतु मुगल काल तक कोल जाति के सामाजिक, आर्थिक जीवन पर इन परिवर्तन का कोई व्यापक असर नहीं पड़ा। बंगाल में अंग्रेजी शासन की स्थापना के साथ ही कोल जाति के लोगों के आर्थिक जीवन में भी महत्वपूर्ण परिवर्तन आ गया। स्थाई बंदोबस्त के कारण इस क्षेत्र में नए जमींदार एवं महाजन का एक सबल वर्ग सामने आया। इसके साथ इनके कर्मचारी भी आए। इन सभी ने मिलकर कोल जाति के लोगों का शारीरिक एवं आर्थिक शोषण आरंभ कर दिया। लगान की रकम अदा न करने पर उनकी जमीन नीलाम करवा दी जाती थी। इन बाहरी लोगों ने कोल की बहू बेटियों की इज्जत भी लूटनी आरंभ कर दी। कोल के बेगारी भी करना पड़ता था एवं उनकी स्त्रियों को जमींदारों महाजनों के घर काम करने के लिए बाध्य किया जाता था।
इन अत्याचारों से इनकी सुरक्षा करने वाला कोई नहीं था। थाना और न्यायालय भी जमींदारों एवं महाजनों का ही साथ देते थे। इस जाति का मुखिया नि:सहाय था। इनका जीवन एक अभिशाप बन गया था। उनका आक्रोश जमींदार, महाजन, पुलिस के विरुद्ध बढ़त गया। ईस्ट इंडिया कंपनी ने उनकी भूमि को गैर आदिवासी लोगों को दे दिया। अतः उन पर जमींदारों, महाजनों और सूदखोरों का अत्याचार दिन प्रतिदिन बढ़ने लगा। अतः 1831 ईसवी में गैर आदिवासी जाति के लोगों के विरुद्ध उन्होंने विद्रोह कर दिया। कोल जाति के लोगों के इस विद्रोह का नेतृत्व बुधू भगत, जोआ भगत और मदारा महतो ने किया। कोल जाति के लोगों ने गैर आदिवासी जमींदारों, महाजनों और सूदखोरों की संपत्ति को नष्ट कर दिया। सरकारी खजाने को लूट लिया और कचहरियों और थानों पर आक्रमण किया। अंत में कंपनी ने स्थिति की गंभीरता को देखते हुए सेना की एक विशाल टुकड़ी भेजी और बड़ी निर्दयता से इस विद्रोह को दबा दिया। बड़ी संख्या में कोल मारे गए। कोल अपने पारंपरिक हथियारों से अंग्रेजों की सेना का सामना करने में असमर्थ रहे।
पूर्वी भारत में शोषण के विरुद्ध कोलो ने पहली बार संगठित रूप से सरकार और उसके समर्थकों के विरुद्ध सशस्त्र आंदोलन आरंभ किया। कोलो ने जो रास्ता अपनाया। वह अन्य आदिवासियों के लिए प्रेरणा का स्रोत बन गया। शीघ्र ही इस क्षेत्रों में संथालों का व्यापक आंदोलन आरंभ हुआ। कोल विद्रोह यदि असफल हो गया। लेकिन कोल का बलिदान व्यर्थ नहीं गया। असमानता और शोषण के विरूद्ध संघर्ष विद्रोह के बाद भी जारी रहा।
संथाल विद्रोह
भारत के निजी विश्वविद्यालयों की सूची
भारत में उच्च शिक्षा प्रणाली के अन्तर्गत सार्वजनिक और निजी दोनों प्रकार के विश्वविद्यालय सम्मिलित हैं। सार्वजनिक विश्वविद्यालयों को भारत के केन्द्रीय सरकार तथा राज्य सरकारों से सहायता मिलती है जबकि निजी विश्वविद्यालय विभिन्न निजी संस्थाओं एवं सोसायटी के द्वारा संचालित होते हैं। भारत में विश्वविद्यालयों की मान्यता विश्वविद्यालय अनुदान आयोग देता है।
राजस्थान में सर्वाधिक ४६ निजी विश्वविद्यालय हैं। इसके विपरीत आन्ध्र प्रदेश, गोवा, जम्मू और कश्मीर, केरल, तमिलनाडु, और तेलंगण में कोई भी निजी विश्वविद्यालय नहीं है। किसी भी संघशासित प्रदेश में भी कोई निजी विश्वविद्याल्य नहीं है।
विजित एवं सत्तांतरित प्रांत
विजित एवं सत्तान्तरित प्रान्त १८०५ से १८३४ तक ब्रिटिश ईस्ट इंडिया कंपनी द्वारा शासित उत्तर भारत का एक क्षेत्र था;इसकी सीमाएं वर्तमान उत्तर प्रदेश राज्य के समान थी, हालांकि अवध के लखनऊ और फ़ैज़ाबाद मण्डल इसमें शामिल नहीं थे; इसके अलावा, इसमें दिल्ली क्षेत्र और, १८१६ के बाद, वर्तमान उत्तराखंड राज्य के कुमाऊँ मण्डल और गढ़वाल मंडल का एक बड़ा हिस्सा भी शामिल था।  १८३६ में यह क्षेत्र एक लेफ्टिनेंट-गवर्नर द्वारा प्रशासित उत्तर-पश्चिमी प्रान्त बन गया, और १९०४ में संयुक्त प्रान्त आगरा व अवध के भीतर आगरा प्रान्त बन गया.
१९ वीं शताब्दी के प्रारम्भ में वर्तमान उत्तर प्रदेश राज्य का केवल वाराणसी मंडल और इलाहाबाद का किला ही ब्रिटिश शासन के अधीन था। १८०१ में अवध के नवाब, सआदत अली ने अहमद शाह अब्दाली के पोते, जमन शाह दुर्रानी के हमले से संरक्षण के बदले कुछ क्षेत्र कंपनी को सौंप दिये जिनमें गोरखपुर और रोहिलखंड मण्डल, और इलाहाबाद, फतेहपुर, कानपुर, इटावा, मैनपुरी और एटा जिले; मिर्जापुर का दक्षिणी भाग; और कुमाऊं के तराई परगना शामिल थे। इन्हें ही सत्तान्तरित प्रान्त कहा जाने लगा। एक साल बाद फ़र्रूख़ाबाद के नवाब ने फर्रुखाबाद जिले को भी कंपनी को सौंप दिया।
द्वितीय आंग्ल-मराठा युद्ध शुरू होते ही जनरल लेक ने मेरठ मंडल (अलीगढ़ सहित) को अपने नियंत्रण में ले लिया, और फिर जल्दी ही, बाकी के आगरा मंडल और क्षेत्र पर भी उसी का अधिकार हो गया। इसके अलावा, यमुनापार के बांदा और हमीरपुर को भी प्रान्त में जोड़ा गया।
१८१४ के गोरखा युद्ध के निष्कर्ष के तहत कंपनी ने सुगौली की संधि द्वारा वर्तमान उत्तराखण्ड राज्य के कुमाऊँ मण्डल और देहरादून जिले पर भी कब्जा कर लिया।
विजित एवं सत्तांतरित प्रांत गवर्नर-जनरल-इन-काउंसिल के प्रशासन के तहत ब्रिटिश भारत के बंगाल प्रेसीडेंसी का हिस्सा थे। राजधानी कलकत्ता से काफी दूरी पर स्थित होने के कारण इस क्षेत्र में कई प्रशासनिक अड़चनें आने लगी। इनसे निपटने के लिए बहुत सी अस्थायी व्यवस्थाओं का प्रयास किया गया, लेकिन वे बेहतर परिणाम लाने में असफल रहे; अंत में, १८३१ में इन प्रांतों में एक स्वतंत्र राजस्व बोर्ड और एक अलग "सदर दीवानी" तथा "निज़ामत अदालत" बना दिए गए।
१८३३ में ब्रिटिश संसद के एक अधिनियम द्वारा बंगाल प्रेसीडेंसी का विभाजन कर विजित एवं सत्तांतरित प्रांतों को नए राज्यपाल के अंदर आगरा प्रेसीडेंसी में उच्चीकृत कर दिया गया। हालांकि, यह योजना फलीभूत नहीं हो सकी, और १८३५ में संसद के एक अन्य अधिनियम ने इस क्षेत्र को उत्तर पश्चिमी प्रांत नाम दे दिया। १८३६ में नियुक्त सर चार्ल्स मैटकाफ इस प्रान्त के पहले लेफ्टिनेंट-गवर्नर थे।
मौलाना मजहरुल हक़ अरबी-फ़ारसी विश्वविद्यालय
मौलाना मजहरूलहक अरबी- फारसी विश्व विद्यालय जो कि आंध्र प्रदेश में है उसकी शाखा बिहार मे है।
कोर्डोबा, स्पेन
कोर्डोबा दक्षिणी स्पेन में कॉर्डोबा प्रांत की राजधानी है। यह एक रोमन शहर था,लेकिन आठवीं शताब्दी में मुस्लिम सेनाओं द्वारा विजय के बाद उपनिवेश किया गया था। जिसके यह इस्लामी अमीरात और कोर्डोबा खिलाफत की राजधानी रहा था। खलीफा अल हाकम द्वितीय ने कई चिकित्सा विद्यालयों और विश्वविद्यालयों के अलावा कई पुस्तकालय खोले जो उस समय मौजूद थे, जिससे कोर्डोबा शिक्षा के लिए एक केंद्र बनाया गया। इन सदियों के दौरान मुस्लिमों द्वारा शासित समाज का केंद्र बन गया, जिसमें अन्य सभी समूहों का द्वितीय श्रेणी का दर्जा था। 1236 में ईसाई सेनाओं द्वारा रिकांक्विस्टा के दौरान पुनः कब्जा कर लिया गया था। आज यह एक मामूली आकार का आधुनिक शहर है जनसंख्या अनुसार 2011 की जनसंख्या लगभग 330,000 थी।. यह के ऐतिहासिक केंद्र को यूनेस्को की विश्व विरासत स्थल का नाम दिया गया था मौसम के हिसाब से कॉर्डोबा में स्पेन और यूरोप में सबसे ऊंची गर्मियों का तापमान हैं, जुलाई और अगस्त में औसत उच्च तापमान 37 डिग्री सेल्सियस (99 डिग्री फ़ारेनहाइट) के आसपास रहता है।
भारत में खाद्य सुरक्षा
खाद्य सुरक्षा का मतलब उन लोगों को उचित खाद्य आपूर्ति करना है जो मूल पोषण से वंचित हैं। भारत में खाद्य सुरक्षा एक प्रमुख चिंता रही है संयुक्त राष्ट्र-भारत के मुताबिक भारत में लगभग १९.५ करोड़ कुपोषित लोग हैं, जो कि वैश्विक भुखमरी का एक चौथाई हिस्सा है। भारत में लगभग ४३% बच्चे लंबे समय तक कुपोषित हैं।
देश के प्रत्येक नागरिक को भोजन का अधिकार प्रदान करने के लिए, भारत की संसद ने २०१३ में राष्ट्रीय खाद्य सुरक्षा अधिनियम, २०१३ नामक एक कानून पारित किया। इसे खाद्य अधिकार कानून भी कहा जाता है, इस अधिनियम के तहत भारत की १.२ अरब कि आबादी के लगभग दो तिहाई लोगों को कम दाम पर अनाज प्रदान करने का प्रावधान है। यह कानून १२ सितंबर २०१३ को पारित हुआ (५ जुलाई, २०१३ से पूर्वव्यापी).
लूक़ा
लूक़ा (, (Lūqās)) चार इंजीलवादियों में से एक था। लूक़ा ने तीसरी गोस्पल लिखी थी और ऍक्ट्स ओफ़ द अपॉसल्स का एक भाग भी। वे बाइबिल के बहुत महत्वपूर्ण चरित्र हैं।
भारतीय क्रिकेट टीम का दक्षिण अफ्रीका दौरा 2018
वर्तमान में भारतीय क्रिकेट टीम जनवरी और फरवरी 2018 में दक्षिण अफ्रीका का दौरा कर रही है जिसमें तीन टेस्ट, छह एक दिवसीय अंतरराष्ट्रीय (वनडे) और तीन ट्वेंटी-20 अंतरराष्ट्रीय (टी20ई) मैचों का आयोजन किया गया है। जनवरी, 2017 में, क्रिकेट दक्षिण अफ्रीका (सीएसए) ने बताया कि यह दौरा लागत के कारण श्रीलंका की अनुसूचित यात्रा की जगह लेगा और समयबद्ध निर्धारण भीड़।
अगस्त 2017 में, यह घोषणा की गई कि किंग्समेड में पारंपरिक बॉक्सिंग डे टेस्ट नहीं होगा, क्योंकि श्रीलंका के खिलाफ भारत की घरेलू श्रृंखला 24 दिसंबर 2017 तक समाप्त नहीं होगी। अगले महीने यह घोषणा की गई कि यात्रा 5 जनवरी 2018 को शुरू होने की संभावना है। सीएसए ने सितंबर 2017 में कार्यक्रम की पुष्टि की। टेस्ट मैचों से पहले, भारत बोलेंड पार्क, पारल में दो दिवसीय वार्म-अप मैच में खेलेंगे। हालांकि, यह रद्द कर दिया गया था, क्योंकि भारत ने मैच के बजाय प्रशिक्षण सत्र करने का विकल्प चुना था।
ज़ोनल टी-20 लीग 2018
2017-18 ज़ोनल टी-20 लीग भारत में एक आगामी ट्वेंटी 20 क्रिकेट प्रतियोगिता है यह 7 से 16 जनवरी 2018 तक खेला जाने वाला है। जनवरी और फरवरी 2017 में आयोजित 2016-17 इंटर स्टेट ट्वेंटी-20 टूर्नामेंट के बाद यह टूर्नामेंट का दूसरा संस्करण होगा।
दिल्ली मण्डल
दिल्ली मण्डल ब्रिटिश भारत में एक प्रशासनिक क्षेत्र था। इस क्षेत्र में दिल्ली के अतिरिक्त वर्तमान हरियाणा राज्य के गुड़गांव, रोहतक, हिसार, पानीपत और करनाल जिले भी शामिल थे।
१८३२ तक दिल्ली मण्डल रेजीडेंसी द्वारा नियंत्रित किया जा रहा था। उसी वर्ष के पांचवे विनियमन ने दिल्ली रेजिडेंट के कार्यालय को भंग कर दिया और दिल्ली इलाहाबाद सद्र बोर्ड के अधिकार क्षेत्र शामिल हो गयी।
१८५७ के प्रथम भारतीय स्वतंत्रता संग्राम के बाद दिल्ली मण्डल को उत्तर-पश्चिमी प्रान्त से पंजाब में स्थानांतरित कर दिया गया। १८५८ में इस क्षेत्र का पुनर्गठन कर इसे दिल्ली और हिसार मण्डलों में विभाजित कर दिया गया।
प्रयास आवासीय विद्यालय बिलासपुर
प्रयास आवासीय विद्यालय बिलासपुर (2015 से) बिलासपुर, छत्तीसगढ़, भारत में आदिवासी छात्रों के लिए एक स्कूल है। यह विद्यालय आदिवासी क्षेत्रों के छात्रों के लिए पूरी तरह से नि: शुल्क है। प्रार्थना स्कूल फाउंडेशन प्रयास का हिस्सा है। मुख्यमंत्री के निर्देश शुरू हुए: मुख्य सचिव ने प्रयास आवासीय विद्यालय में बच्चों को दिशानिर्देश दिया
बिलासपुर: आवासीय स्कूलों के छात्रों ने "रमन के गौटे" को सुना: पर्यावरण और जल संरक्षण के लिए प्रेरणा - 12-06-2016
प्रयास स्कूल को हमारी उम्मीदों से अधिक सफलता मिली है: डॉ रमन सिंह
राज्य के नक्सल प्रभावित जिलों के छात्रों के लिए मुख्यमंत्री की बाल संरक्षण योजना के तहत छत्तीसगढ़ सरकार के प्रयासों को ग्यारहवीं और बारहवीं श्रेणी के वर्गों में सौंपा गया है और इन स्कूलों में उन्हें पीएमटी, पीईटी प्रदान किया गया है। और जे.ई.ई. प्रतियोगी परीक्षाओं के लिए नि: शुल्क कोचिंग भी प्रदान किया जा रहा है जैसे कि। राजपुरा रायपुर सहित सभी पांच डिवीजनल मुख्यालयों में पहल, आवासीय विद्यालय चलाए जा रहे हैं। मुख्यमंत्री डॉ। रमन सिंह के नेतृत्व में, अनुसूचित जनजाति, अनुसूचित जाति और पिछड़ा वर्ग से संबंधित छात्रों का भविष्य सुनिश्चित किया जा रहा है। 'सभी के लिए गुणवत्तापूर्ण शिक्षा की सुविधा प्रदान करने वाले स्कूलों'
रायपुर: नक्सली हिंसा बच्चों के भविष्य के प्रयास में स्कूल के प्रयास में
प्रयास आवासीय विद्यालय बिलासपुर फेसबुक पेज
2017–18 ईरानी विरोध प्रदर्शन
2017–18 ईरानी विरोध प्रदर्शन () सम्पूर्ण ईरान में होने वाले विरोध प्रदर्शनों की एक शृंखला है। यह प्रदर्शन 28 दिसम्बर 2017 को ईरान के दूसरे सबसे बड़े नगर मशहद से प्रारम्भ हुए जिसका प्रमुख उद्देश्य ईरानी सरकार की आर्थिक नीतियों का विरोध करना था। जैसे जैसे यह विरोध प्रदर्शन पूरे देश में फैले, इसका उद्देश्य विस्तृत होकर ईरान के सर्वोच्च नेता अली ख़ामेनेई की कट्टर धार्मिक नीतियों के विरोध तक पहुँच गया।
आगरा प्रेसीडेंसी
आगरा प्रेसीडेंसी ब्रिटिश भारत के छह पश्चिमोत्तर प्रांतों में से एक थी। यह ९,४७९ वर्ग मीटर क्षेत्र में फैला हुआ था और १८३५ में इसकी जनसंख्या ४,५००,००० थी।
आगरा प्रेसीडेंसी की स्थापना १४ नवंबर १८३४ को गवर्नमेंट ऑफ़ इंडिया एक्ट १८३३ के प्रावधानों के तहत की गयी थी। उससे पहले यह विजित एवं सत्तांतरित प्रांत कहलाता था। सर चार्ल्स मैटकाफ को इस प्रेसीडेंसी का पहला गवर्नर नियुक्त किया गया था। हालांकि, १८३५ में इस प्रेसीडेंसी का नाम बदलकर उत्तर-पश्चिमी प्रान्त कर दिया गया। १ जून १८३६ को आगरा प्रेसीडेंसी को भंग कर दिया गया।
महाविस्फोट सिद्धान्त का इतिहास
द बिग बैंग थियरी, जिसे महाविस्फोट सिद्धांत भी कहा जाता है, के इतिहास की शुरुआत प्रेक्षणों एवं सैद्धांतिक विचारों से बिग बैंग के विकास के साथ हुई। ब्रह्माण्ड विज्ञान में अधिकतर सैद्धांतिक कार्य अब इस मूल बिग बैंग मॉडल के विस्तार और परिष्करण में शामिल हैं।
किरणचंद्र मुखोपाध्याय
किरणचंद्र मुखोपाध्याय (१८९३ - १२ दिसम्बर, १९५४) भारत के एक ब्रिटिश विरोधी क्रान्तिकारी थे।
भारतमाता (चित्र)
भारतमाता नामक चित्र का रचना सन १९०५ में भारत के प्रसिद्ध चित्रकार अवनीन्द्रनाथ ठाकुर ने किया था।
वासुदेवपुर फिरोजाबाद
फिरोजाबाद जिले के अंतर्गत एक गांव है
रूपसपुर फिरोजाबाद
फिरोजाबाद जिला के अंतर्गत एक गांव है
वाजिद कुतकपुर फिरोजाबाद
फिरोजाबाद जिले का एक गांव है
जलोपुरा फिरोजाबाद
फिरोजाबाद जिले के अंतर्गत एक गांव है
लतीपुर फिरोजाबाद
फिरोजाबाद जिले के अंतर्गत एक गांव है
रामपुर फिरोजाबाद
फिरोजाबाद जिले के अंतर्गत एक गांव है
खेमकरनपुर फिरोजाबाद
फिरोजाबाद जिले में स्थित एक गांव है
नगला बनकट फिरोजाबाद
फिरोजाबाद जिले के अंतर्गत स्थित एक गांव है
नगला खार फिरोजाबाद
फिरोजाबाद जिले में स्थित एक गांव है
उसायनी फिरोजाबाद
फिरोजाबाद जिले में स्थित एक गांव है
नगला हरिश्चंद्र फिरोजाबाद
फिरोजाबाद जिले में स्थित एक गांव है
छत्तरपुर फिरोजाबाद
फिरोजाबाद जिले में स्थित एक गांव है
सरदारपुर
सरदारपुर (Sardarpur) भारत के मध्य प्रदेश राज्य के धार ज़िले में स्थित एक नगर है।
यह मालवा के पठार पर मही नदी के किनारे स्थित है। सरदारपुर में प्राचीन शिवलिंग है। मालवा भील कॉर्प का मुख्यालय सरदारपुर में स्थित था। सरदार पुर अभ्यारण मध्यप्रदेश के धार जिले में स्थित है, जहाँ खरमौरो का संरक्षण किया जा रहा है ।
भारत के संविधान का ४२वां संशोधन
भारतीय संविधान के ४२ वां संशोधन, जिसे आधिकारिक तौर पर संविधान (बयालिसवां संशोधन) अधिनियम, 1976 के रूप में जाना जाता है, इंदिरा गांधी की अध्यक्षता वाली भारतीय राष्ट्रीय कांग्रेस सरकार द्वारा आपातकाल (25 जून 1975 - 21 मार्च 1977) के दौरान अधिनियमित किया गया था । संशोधन का अधिकांश प्रावधान 3 जनवरी 1977 को लागू हुआ, अन्य 1 फरवरी से लागू किया गया और 27 अप्रैल 1 अप्रैल 1977 को लागू हुआ। 42 वां संशोधन को भारतीय इतिहास में सबसे विवादास्पद संवैधानिक संशोधन माना जाता है।
भागवद गीता (फ़िल्म)
इन्टरनेट मूवी डेटा बेस पर उपलब्ध
भारिप बहुजन महासंघ
भारिप बहुजन महासंघ एक भारतीय राजनीतिक दल हैै। इस दल की स्थापना 4 जुलाई 1994 को प्रकाश आम्बेडकर द्वारा अकोला, महाराष्ट्र में की गई। 'भारिप' यह संक्षेप्त में है इसका अर्थ भारतीय रिपब्लिकन पक्ष (भारतीय रिपब्लिकन पार्टी) है। इस तरह इस दल का पुरा नाम 'भारतीय रिपब्लिकन पार्टी बहुजन महासंघ' है।
यह महासंघ अन्य पिछड़ा वर्ग, अनुसूचित जाति, अनुसूचित जनजाति तथा अल्पसंख्यकों के अधिकारों के लिए संघर्षरत है।
जीत (1972 फ़िल्म)
जीत 1972 में बनी हिन्दी भाषा की फिल्म है। मुख्य भूमिकाओं में रणधीर कपूर और बबीता हैं। यह निर्देशक की 1970 की तमिल फिल्म की रीमेक है जिसमें एम जी रामचंद्रन और जयललिता प्रमुख भूमिकाओं में थे।
रतन (रणधीर कपूर) अनपढ़ टांगे वाला है जो कि अपनी बहन पद्मा की शिक्षा पर पूरा ध्यान केन्द्रित किये हुए है। गाँव की एक अन्य लड़की (बबीता) उसकी प्रेमिका है। उसका भाई रतन की बहन को पसंद करता है। लेकिन रतन उसकी कोई बात सुनने को तैयार नहीं है। पद्मा को शहर में एक युवक से प्यार हो जाता है और दोनों अपने परिवार की मर्जी से शादी कर लेते हैं। फिल्म का संगीत मशहूर संगीतकार लक्ष्मीकांत-प्यारेलाल ने दिया और गीतकार आनन्द बक्शी हैं।
2018 आईसीसी अंडर-19 क्रिकेट विश्व कप
2018 अंडर-19 क्रिकेट विश्व कप 13 जनवरी से 3 फरवरी 2018 तक न्यूजीलैंड में आयोजित एक अंतरराष्ट्रीय सीमित-ओवर क्रिकेट टूर्नामेंट था। यह अंडर-19 क्रिकेट विश्व कप का बारहवाँ और न्यूजीलैंड में होने वाला तीसरा (2002 और 2010 के आयोजनों के बाद) संस्करण है। न्यूज़ीलैंड तीन बार विश्व कप का आयोजन करने वाला पहला देश है। इसका उद्घाटन समारोह 7 जनवरी 2018 को हुआ था।
अंतर्राष्ट्रीय क्रिकेट परिषद (आईसीसी) के दस पूर्ण सदस्यों ने टूर्नामेंट के लिए स्वचालित रूप से योग्यता प्राप्त की। नामीबिया 2016 के विश्व कप में सातवें स्थान पर रही थी। उसने भी अपने आप को सर्वोच्च स्थान पर रहीं एसोसिएट सदस्य के रूप में योग्यता हासिल की। टूर्नामेंट के अन्य पाँच स्थानों को पाँच क्षेत्रीय अंडर-19 टूर्नामेंट के विजेताओं को दिए गये।
इस जीत के बाद भारतीय अंडर-१९ क्रिकेट टीम के खिलाड़ियों को ३०-३० लाख का इनाम दिया गया है जबकि टीम के कोच राहुल द्रविड़ को ५० लाख का इनाम भारतीय क्रिकेट कंट्रोल बोर्ड द्वारा दिया गया जबकि सहायक स्टाफ को २०-२० लाख का इनाम दिया गया।
इसके सभी मैच कुल सात मैदानों में खेले गए, जो हैगली ओवल, रंगिएरा ओवल, बर्ट सूटक्लिफ ओवल, लिंकन नंबर 3, जॉन डेविस ओवल, बे ओवल और कोबाम ओवल हैं।
3 जनवरी 2018 को आईसीसी ने टूर्नामेंट के लिए अधिकारियों को नियुक्त किया। सत्रह अंपायरों के साथ जेफ क्रो, देव गोविंदजी, डेविड ज्यूक्स और ग्रीम लेब्रायॉय को भी मैच रेफरी के रूप में नियुक्त किया गया। प्रत्येक टीम ने टूर्नामेंट के लिए 15 सदस्यीय टीम का चयन किया।
17 अगस्त 2017 को आईसीसी द्वारा टूर्नामेंट के लिए खेल तिथियों की पुष्टि हुई थी।
प्रियमानसम्
कलाकार: राजेश हेब्बर, प्रतीक्षा काशी, मीरा श्रीनारायण
निर्देशक : विनोद मंकर
निर्माता : बेवी मैथ्यू
संगीत : श्रीवालसान जे मेनन
कथा-पटकथा/लेखक : विनोद मंकर
केशव महाराज
केशव आत्मानंद महाराज (जन्म ७ फरवरी १९९०) भारतीय वंशावली के एक दक्षिण अफ्रीकी क्रिकेट खिलाड़ी हैं जिन्होंने २००६ के बाद से प्रथम श्रेणी क्रिकेट खेल रह है। उन्होंने नवंबर २०१६ में अपना पहला टेस्ट क्रिकेट मैच खेला। अक्टूबर २०१६ में उन्हें ऑस्ट्रेलिया के खिलाफ अपनी टीम दक्षिण अफ्रीका में चयनित किये गए थे। उन्होंने 3 नवंबर 2016 को ऑस्ट्रेलिया के खिलाफ अपना पहला टेस्ट मैच खेलकर कैरियर की शुरुआत की और पहली पारी में ऑस्ट्रेलियाई बल्लेबाजी के पतन में तीन महत्वपूर्ण विकेट लेकर एक महत्वपूर्ण भूमिका निभाई। इसी बीच वह पर्थ में अपना पहला टेस्ट मैच खेलने वाले पहले स्पिनर भी बन गए।
उत्तर प्रदेश के राज्य राजमार्गों की सूची
उत्तर प्रदेश राज्य में कुल ३५ राष्ट्रीय राजमार्ग हैं, जिनकी कुल लंबाई ४०६३५ किमी है; और ८३ राज्य राजमार्ग हैं, जिनकी कुल लंबाई ८४३२ किमी है।
1867 ऑस्ट्रो-हंगेरियन समझौता
1867 का ऑस्ट्रो-हंगेरियन समझौता बनाएँ ने ऑस्ट्रिया-हंगरी का द्विराजतंत्र () को स्थापित किया था। इस समझौते से हंगरी राज्य की संप्रभुता को अंशतः बहाल हुई, जो अब ऑस्ट्रियाई साम्राज्य के अधिकार में नहीं रहा। हंगरी ने अपनी स्वतंत्रता 1848 क्रांति में खो गई थी।
जैन धर्म के तीर्थ
तीर्थक्षेत्र वह पावन भूमि होती है जहाँ की मिट्टी तक पावन होती है।मैं आपके सामने कुछ जैन क्षेत्र प्रस्तुत करता हूँ और आशा करता हूँ कि वे सभी लेख आपको पसंद आवें। जहां से तीर्थंकर मोक्ष गये।
क्षुद्रांत्र
क्षुद्रांत्र या छोटी आंत (स्माल इन्टेस्टिन) मानव पाचन तंत्र का एक महत्वपूर्ण भाग है जो आमाशय से आरम्भ होकर बृहदांत्र (बड़ी आंत) पर पूर्ण होती है। क्षुदान्त्र में ही भोजन का सबसे अधिक पाचन और अवशोषण होता है।
छोटी आंत की औसत लम्बाई एक वयस्क पुरूष में 6.9 मीटर (22 फीट 6 इंच) और एक वयस्क स्त्री में 7.1 मीटर (23 फीट 4 इंच) होती है। इसकी न्यूनतम लम्बाई 4.6 मीटर (15 फीट) से अधिकतम 9.8 मीटर (32 फीट) तक हो सकती है। इसका व्यास लगभग 2 से 3.5 सेमी होता है।
छोटी आंत को तीन भागों में विभक्त किया जाता है:
वैसे तो छोटी आंत के तीनों भाग सुक्ष्म स्तर तक देखने पर भी समान ही दिखाई देते हैं लेकिन उनमें कुछ महत्वपूर्ण अन्तर पाये जाते हैं।
जिग्नेश मेवाणी
जिग्नेश मेवाणी गुजरात, एक भारतीय राजनीतिज्ञ है। वह वडगाम निर्वाचन क्षेत्र में गुजरात विधान सभा के एक सदस्य है। उन्होंने एक सामाजिक कार्यकर्ता और वकील के रूप में काम किया है। उन्होंने 2016 में गुजरात में भारतीय जाति वर्गीकरण में 'निम्न जातियों' के रूप में माने जाते दलितों के हितों के लिए नेतृत्व किया था।
मेवाणी 11 दिसंबर, 1982 में अहमदाबाद, गुजरात.में पैदा हुए थे।उनका परिवार  मिऊ जो फैजाबाद जिला में एक गाँव है, का मूल निवासी है। उन्होंने अपनी स्कूली पढ़ाई अहमदाबाद में स्वास्तिक विद्यालय और विश्व विद्यालय मधिय्म्क शाला में की। उन्होंने एच के आर्ट्स कॉलेज, अहमदाबाद से अंग्रेज़ी साहित्य में कला स्नातक  2003 में की। 2004 में,उन्होंने पत्रकारिता और जन संचार में डिप्लोमा की। 2004 से 2007 तक"अभियान", गुजराती पत्रिका में एक रिपोर्टर के रूप में सेवा की। 2013 में, उन्होंने डी. टी. लॉ कॉलेज, अहमदाबाद से कानून में स्नातक प्राप्त की।.
गुजरात के सौराष्ट्र इलाके के उना गाँव में दलित लोगों पर हमला होने के बाद, गाय संरक्षण समूह के सदस्यों ने दावा किया कि गुजरात भर में विरोध प्रदर्शन हुआ। जिग्नेश मेवानी ने अहमदाबाद से उना तक दलित अस्मिता यात्रा की थी, जो 15 अगस्त 2016 को खत्म हुआ था और दलित महिलाओं सहित कुछ 20,000 दलितों ने इस में भाग लिया था, जिन्होंने गोरों के शव हटाने के अपने पारंपरिक नौकरियों को छोड़ने की प्रतिज्ञा ली थी। उन्होंने दलितों के उत्थान के लिए भूमि की मांग की।
गुजरात विधान सभा चुनाव, 2017,में उन्होंने Vadgam निर्वाचन क्षेत्र से एक स्वतंत्र उम्मीदवार के रूप में चुनाव लड़ा और जीता।उन्हें भारतीय राष्ट्रीय कांग्रेस और आम आदमी पार्टी का समर्थन था।
स्विस सशस्‍त्र सेनाएँ
स्विस सशस्‍त्र सेनाएँ स्विट्ज़रलैण्ड की सशस्‍त्र सेनाएँ हैं। वे ज़मीन, हवा, और समुद्र में काम करतीं हैं।
थोटा नरसिम्हन
थोटा नरसिम्हन भारतीय राजनीतिज्ञ हैं जो १६वीं लोकसभा में काकीनाड़ा लोक सभा निर्वाचन क्षेत्र से सांसद चुने गये। वो इस चुनाव में तेलुगु देशम पार्टी के उम्मीदवार थे। थोटा नरसिम्हन ने २०१४ के लोकसभा चुनावों में वाइएसआरसी के चलालसेट्टी सुनिल को हराया। वर्तमान में वो तेलुगु देशम पार्टी के लोकसभा नेता हैं।
सारा बर्नहार्ट
सारा बर्नहार्ट (; 22 या 23 अक्टूबर 1844 – 26 मार्च 1923) एक फ्रेंच अभिनेत्री थी जिन्होंने फ़्रांस के 19वीं और 20वीं सदियों के कई लोकप्रिय नाटकों में अभिनय किया, जैसे एलेक्जेंडर डूमास, "fils" के "La Dame Aux Camelias", विक्टर ह्यूगो के "Ruy Blas," Victorien Sardou के "Fédora" और "La Tosca", तथा Edmund Rostand द्वारा "L'Aiglon"। उन्होंने शेक्सपीयर के हैमलेट सहित कई पुरुष किरदारों को भी निभाया। Rostand ने बर्नहार्ट को "पोज़ की रानी और इशारे की राजकुमारी" कहा और वहीं ह्यूगो ने उनकी "सुनहरी आवाज़" की प्रशंसा की। उसने विश्व-भर में बहुत सारे रंगमंच के लिए यात्राएँ की और वह सबसे पहले मुख्य अभीनेत्रियों में से एक थी जिन्होंने ध्वनि रिकॉर्डिंग की तथा चलचित्र में अभिनय किया।
पोलिटिक्स
पोलिटिक्स यूनानी दार्शनिक अरस्तु द्वारा रचित एक ग्रन्थ है।
जो एक मूल रूप मे है
नागभट्ट द्वितीय
नागभट्ट द्वितीय (805-833), अपने पिता वत्सराज से गद्दी प्राप्त कर गुर्जर-प्रतिहार राजवंश के चौथे राजा बने। उनकी माता का नाम सुन्दरीदेवी था। नागभट्ट द्वितीय को परमभट्टारक, महाराजाधिराज और कन्नौज विजय के बाद 'परमेश्वर' की उपाधि दी गई थी।
बडोदा ताम्रपत्र ( 811 ई.) के अनुसार शाकम्भरी के चाहमानों ने प्रतिहारों की आधीनता स्वीकार कर ली और उस समय के चाहमान प्रमुख गुवक ने अपनी बहन कलावती का विवाह नागभट्ट से करा दिया।
निस्संदेह नागभट्ट द्वितीय गुर्जर-प्रतीहार वंश का एक शक्तिशाली शासक था। चन्द्रप्रभासुरि कृत प्रभावकचरित के अन्तर्गत बप्पभट्टिचरित में नागभट्ट के ग्वालियर के भव्य दरबार का वर्णन मिलता हैं। उसके दरबार के नवरत्नों मे से एक जैन आचार्य बप्पभट्टिसुरि के कहने से नागभट्ट ने ग्वालियर में जैन प्रतिमाएं स्थापित करवायी थी। पं० गौरीशंकर हीराचन्द्र ओझा के अनुसार जिस नाहड़राव प्रतिहार ने पुष्कर सरोवर (अजमेर) का निर्माण कराया था, वो असल में नागभट्ट द्वितीय ही था।
नागभट्ट द्वितीय का ग्वालियर प्रशस्ति में उसके सैनिक उपलब्धियों का उल्लेख है। उसने आंध्र, विदर्भ, कलिंग, मत्स्य, वत्स और तुर्क शासकों को हराया था। आगे उसने सेंधवा के शासक राणका प्रथम पर विजय प्राप्त कर पश्चिमी सौराष्ट्र (अब गुजरात) पर अपना अधिकार जमा लिया। नागभट्ट ने चक्रायुध को भी पराजित कर कन्नौज पर कब्जा कर लिया। हलांकि उसे राष्ट्रकूट सम्राट गोविंदा तृतीय (793-814) से हार का सामना करना पड़ा और और उसे मालवा और गुजरात खोना पड़ा। हालांकि, उसने राष्ट्रकूटों से पुनः मालवा जीतने मे सफल रहा, और कन्नौज पर अपना अधिकार जमा दिया। उसने गुर्जर -प्रतिहार साम्राज्य को गंगा के मैदान में दूर तक पाल वंश शासित बिहार तक पहुँचा दिया। साथ ही उसने फिर पश्चिम में मुसलमानों के हमलें को विफल कर दिया। कन्नौज,गुर्जर प्रतिहार साम्राज्य का केंद्र बन गया था।
रामभद्र
रामभद्र (833-836) गुर्जर-प्रतिहार राजवंश का एक शासक था। जैन प्रभावकचरित के अनुसार, नागभट्ट द्वितीय के बाद रामभद्र राजा बना, जिसे कभी कभी "राम"  या "रामदेव" भी कहा गया है। उसकी माँ का नाम इस्तादेवी था। रामभद्र का शासनकाल संक्षिप्त केवल तीन वर्ष का था। उसके शासनकाल के दौरान उसे कई कठिनाइयों का सामना करना पडा था। ग्वालियर के एक शिलालेख से यह जान पड़ता है कि उसने अपने साम्राज्य को ग्वालियर को विस्तारित कर दिया था।
दन्तवक्र
दन्तवक्र का उल्लेख पौराणिक महाकाव्य 'महाभारत' में हुआ है। महाभारत के अनुसार श्रुतदेवा का विवाह करूषाघिपति वृद्धशर्मा से हुआ था और उसका पुत्र था दन्तवक्र। जब शाल्व ने द्वारका पर आक्रमण किया, तब दन्तवक्र भी शाल्व की ओर से कृष्ण के विरुद्ध युद्ध में लड़ा था।
मार्वल इंटरटेनमेंट
मार्वल इंटरटेनमेंट () 1998 में स्थापित की गई अमेरिकी मनोरंजन कम्पनी है जो सीमित देयता कंपनी की श्रेणी में आती है। 2009 से ये द वॉल्ट डिज़्नी कंपनी की सहायक कंपनी है और मार्वल कॉमिक्स की अपनी इकाई के लिये प्रसिद्ध है। मार्वल स्टूडियो के तहत ये कम्पनी मार्वल सिनेमेटिक यूनिवर्स की फ़िल्में बनाती है जो कि सबसे ज्यादा कमाई करने वाली फिल्म श्रृंखला है। पिछले कुछ वर्षों में, मार्वल एंटरटेनमेंट ने विभिन्न व्यवसायों में अन्य कंपनियों के साथ कई साझेदारी में प्रवेश किया है। 2018 तक, मार्वल के ट्वेंटिएथ सेंचुरी फ़ॉक्स के (एक्स-मैन फ़िल्मों के लिए) और सोनी पिक्चर्स इंटरटेंन्मेंट (स्पाइडर-मैन की फ़िल्मों के लिये) के साथ फिल्म लाइसेंसिंग समझौते हैं।
अन्तराल
अन्तराल एक तत्सम शब्द है, जिसका मूल अर्थ है, किसी निरंतर, अविरल, सतत चली आ रही घटना, वस्तु, कार्य, इत्यादि में एक क्षणिक निरंतरता या असततता। अर्थात किसी भी विशेष काल, स्थान या वस्तु की निरंतरता को लघुकाल या क्षणिक तौरपर भांग करने वाली चीज़ को अन्तराल कहते हैं। अंतराल शब्द का प्रयोग कई सन्दर्भों में अनेक चेज़ों के लिए किया जाता है, मसलन: वास्तुशास्त्र, गणित, रसायन शास्त्र, भौतिकी, जीवविज्ञान, अंतरिक्ष विज्ञान, समाजशास्त्र, तर्कशास्त्र, मासकॉम, टीवी प्रसारण, इत्यादि अनेक क्षेत्रों में, इस शब्द के, विभिन्न सन्दर्भों में विस्तृत अर्थ हैं।
फ़्रेड्रिक सॉरयू
फ़्रेड्रिक सॉरयू (17 जनवरी 1807 - 25 सितंबर 1887) फ़्रांसीसी कलाकार थे जिनके चित्र फ़्रेंच राष्ट्रवाद आंदोलन में प्रसिद्ध हुए। उनके चार चित्रों की शृंखला "La République universelle démocratique et sociale", जिसमें उन्होंने "लोकतांत्रिक और समाजवादी गणतंत्रों" से भरा विश्व की कल्पना व्यक्त की। यह रचना उनकी सबसे महत्वपूर्ण थी।
अर्नेस्ट रेनन
जोसेफ़ अर्नेस्ट रेनन (28 फ़रवरी 1823 - 2 अक्टूबर 1892) एक फ़्रांसीसी सामी भाषा विशेषज्ञ, दार्शनिक, लेखक, तथा इतिहसकार थे। वह 17वीं सदी के फ़्रेंच रष्ट्रवाद आंदोलन के महत्वपूर्ण व्यक्ति थे। उनकी सॉबॉन विश्वविद्यालय में दिया गया व्याख्यान "राष्ट्रा होता क्या है" () बहुत प्रसिद्ध है।
उत्तर प्रदेश राज्य राजमार्ग ३७
उत्तर प्रदेश राज्य राजमार्ग ३७ (SH 37 जिसे नैनीताल मार्ग भी कहते हैं) उत्तर प्रदेश का एक राज्य राजमार्ग है। यह बरेली को किच्छा से जोड़ता है बारास्ता बहेरी।
उत्तराखण्ड राज्य के गठन से पूर्व यह मार्ग नैनीताल तक हुआ करता था और १३७ कि.मी की लम्बाई तय करता था। यह बारास्ता हल्द्वानी, काठगोदाम होकर जाता था एवं बरेली - अलमोड़ा - बागेश्वर मार्ग का भाग था।
उत्तर प्रदेश राज्य राजमार्ग संख्या ३७ या नैनीताल मार्ग बरेली में कुतुबखाना से आरम्भ होकर कोहाड़ापीर सब्जीमण्डी होते हुए, श्रीनाथपुरम कालोनी एवं कुदेसिया रेलवे क्रासिंग के रास्ते इज़्ज़तनगर रेलवे स्टेशन के निकट बरेली मिनि बायपास से जुड़ता है। यहाँ यह दिल्ली-लखनऊ राष्ट्रीय राजमार्ग सं २४ से जुड़ता है।
यहाँ से यह मार्ग उत्तरावर्ती होकर बरेली विमानक्षेत्र (या त्रिशूल वायुसेना बेस) के रास्ते बहेड़ी पहुंचता है। उत्तर प्रदेश की सीमा पर किच्छा के निकट पहुंच कर यह राज्य राजमार्ग ३७ अब राष्ट्रीय राजमार्ग ७४ (या उत्तराखंड राज्य राजमार्ग ४९) से जुड़ता है जो बरेली को हरिद्वार से जोड़ता है।
नेशनल न्यूज़ रूम
national newsroom read Indian news or national newsroom Online, न्यूज़रूम, News Videos only on nationalnewsroom.in Explore more .India newsroom. on national newsroom India’s popular Hindi new website on latest Hindi news , ताजातरीन ख़बरें, अजब गज़ब समाचार, वीडियो, ख़बरें, पर्यटन समाचार और भी बहुत कुछ..
साधु सिंह धर्मसोत
साधु सिंह धर्मसोत वर्तमान पंजाब सरकार में मंत्री हैं। वे पंजाब विधान सभा केे नाभा विधानसभा क्षैत्र सेे निर्वाचित सदस्य हैैं।
संयुक्त अरब अमीरात त्रिकोणीय सीरीज 2018
2017-18 संयुक्त अरब अमीरात त्रिकोणीय राष्ट्र सीरीज़ संयुक्त अरब अमीरात में जनवरी 2018 में होने वाले एक क्रिकेट टूर्नामेंट है। यह आयरलैंड, स्कॉटलैंड और संयुक्त अरब अमीरात के बीच एक त्रिकोणीय श्रृंखला होगी, जिसमें सभी मैचों एक दिवसीय अंतरराष्ट्रीय (वनडे) के रूप में खेले गए थे। यह मैच आईसीसी क्रिकेट विश्व कप क्वालीफायर 2018 की तैयारी में है, जो कि मार्च 2018 में जिम्बाब्वे में आयोजित किया जाएगा। स्कॉटलैंड के खिलाफ 24-रनों के जीत के साथ आयरलैंड ने अपने सभी चार मैचों की जीत के बाद श्रृंखला जीती। स्कॉटलैंड और संयुक्त अरब अमीरात ने एक-एक मैच जीता, दोनों अंक दो अंक से खत्म हुए, स्कॉटलैंड नेट रन रेट पर दूसरे स्थान पर रहा।
गौरीशंकर शेजवार
डॉ.गौरीशंकर शेजवार वर्तमान मध्य प्रदेश सरकार में कैैैबिनेट मंत्री हैं | वेे सांची विधानसभा से विधायक तथा भारतीय जनता पार्टी केे राजनेता हैं |
मंजू बाघमार
मंंजू बाघमार एक भारतीय राजनीतिज्ञ तथा वर्तमान राजस्थान विधान सभा मेें जायल सेे विधायक हैैं |
ओहरुकुबान एइबीचु
ओहरुकुबान एइबीचु (, , "एइबीचु सदन में मन लगाता है") एक जापानी माँगा शृंखला एंड एनीमेशन, लिखित द्वारा इटू रीसा(伊藤 理佐)।
उत्तर प्रदेश राज्य राजमार्ग १
उत्तर प्रदेश राज्य राजमार्ग १ भारत के उत्तर प्रदेश राज्य का एक राज्य राजमार्ग है। १५४.१३ किलोमीटर लम्बा यह राजमार्ग सोनौली नगर को बलिया से जोड़ता है। इसे सोनौली-नौतनवा-गोरखपुर-देवरिया-बलिया मार्ग भी कहा जाता है। यह महाराजगंज, गोरखपुर, देवरिया और बलिया जिलों से होकर गुजरता है।
राज्य राजमार्ग १ नेपाल सीमा से सटे सोनौली नगर से शुरू होता है और नौतनवा होते हुए कोल्हुई तक दक्षिण-पश्चिम दिशा में आगे बढ़ता है। कोल्हुई से यह दक्षिण-पूर्व की और मुड़ता है, और आनंद नगर पहुंचता है, जहां राज्य राजमार्ग १ए और राज्य राजमार्ग ८६ इसे काटते हैं। आनंद नगर से थोड़ा आगे ही राष्ट्रीय राजमार्ग ७३० इसे काटता है। दक्षिण-पूर्व में आगे बढ़ते-बढ़ते यह गोरखपुर और देवरिया पहुंचता है। देवरिया से थोड़ा आगे यह घाघरा नदी को पार करता है, और फिर बलिया में राष्ट्रीय राजमार्ग ३१ के चौराहे पर समाप्त हो जाता है।
उत्तर प्रदेश राज्य राजमार्ग १ए
उत्तर प्रदेश राज्य राजमार्ग १ए भारत के उत्तर प्रदेश राज्य का एक राज्य राजमार्ग है। २२९.५५ किलोमीटर लम्बा यह राजमार्ग फरेंदा नगर को श्रावस्ती से जोड़ता है। इसे फरेंदा-नौगढ़-बस्ती-श्रावस्ती मार्ग भी कहा जाता है। यह महाराजगंज, सिद्धार्थनगर, बलरामपुर और गोंडा जिलों से होकर गुजरता है।
राज्य राजमार्ग १ए फरेंदा नगर से शुरू होता है और इनायत नगर तक उत्तर की और बढ़ते हुए पश्चिम दिशा में मुड़ जाता है। इसकी से यह पुनः उत्तर की और मुड़ता है, और सिसहनिया पहुंचता है, जहां राष्ट्रीय राजमार्ग २८ इसमें ही मिल जाता है। सिसहनिया से लगातार उत्तर-पश्चिम दिशा में आगे बढ़ते हुए राप्ती नदी को पार कर यह बलरामपुर पहुंच जाता है, जहाँ राष्ट्रीय राजमार्ग ७३० इसे काटता है। बलरामपुर से पश्चिम दिशा में आगे बढ़ते हुए यह श्रावस्ती नगर में राज्य राजमार्ग २६ के चौराहे पर समाप्त हो जाता है।
मार मूसा
मार मूसा या देइर मार् मूसा अल-हबाशी (अरामैक शब्द: ܕܝܪܐ ܪܡܪܝ ܡܘܫܐ ܟܘܫܝܐ "डीइरो डी-मॉर मूसा कूसोयो"; "डेयूर मार्स मूसा अल-आबाशी", शाब्दिक "संत मूसा का मठ एबिसिनिया ") सीरिया के नाबेक के शहर के पास स्थित सिरियाक कैथोलिक चर्च का एक मठवासी समुदाय है, जो दमिश्क से लगभग 80 किमी (50 मील) उत्तर में स्थित है। मठवासी कम्पाउंड का मुख्य चर्च 11 वीं और 12 वीं शताब्दी में बनाया गया था।
रॉयल ओन्टारियो संग्रहालय के पुरातत्वविद् रॉबर्ट मेसन द्वारा 2009 में मठ (चर्च) के पास एक प्राचीन इमारत, पत्थर की मंडलियां, रेखाएं और कब्रों को हाल ही में खोजा गया था। मेसन ने सुझाव दिया कि खंडहर 10,000 साल पहले हो सकते हैं और नवपाषाण काल ​ में इसका निर्माण किया गया था। सीरिया में गृहयुद्ध की वजह से हिंसा के खतरे को देखते हुए खुदाई और शोध,खोज इस समय में रुका हुआ है।.
महात्मा गांधी के एकादश व्रत
गांधी जी ने आश्रम में रहने वालों के लिए ग्यारह व्रतों का पालन अनिवार्य रखा था। यह ग्यारह व्रत है–
कृष्ण लाल पंवार
कृष्ण लाल पंवार वर्तमान हरियाणा सरकार में परिवहन, आवास, जेल मंत्री हैं। वे हरियाणा विधानसभा में इसराना से विधायक हैं। वे भारतीय जनता पार्टी के राजनेता हैं।
हॉल द्वीप
हॉल द्वीप एक चट्टानी, त्रिकोणीय आकार का अंटार्कटिक द्वीप है, जो ३.१ किमी (१.७ एनएमआई) लंबा है, जो विंडमिल द्वीप समूह के दक्षिण-पश्चिम छोर का प्रतीक है। यूएसएन ऑपरेशन हाईजम्प, १९४६-१९४७, और यूएसएन ऑपरेशन विंडमिल, १९४७-१९४८ के द्वारा ली गई हवाई तस्वीरें से इसे मैप किया गया। इसे यूएस-एसीएएन द्वारा नेवी हाइड्रोग्राफ़िक ऑफिस के फोटोग्रामेट्रीस्ट लेफ्टिनेंट रिचर्ड सी हॉल के नाम पर नामित किया गया, जो हॉल द्वीप, क्वीन मैरी और नॉक्स कोस्ट्स पर खगोलीय नियंत्रण केंद्रों की स्थापना करने वाले ऑपरेशन विंडमिल दलों के साथ सर्वेक्षक के रूप में काम करते थे।
चर्चिल बिंदु द्वीप का उत्तरपश्चिमीय बिंदु है। यह १९५८ में विल्केस स्टेशन पार्टी के सदस्य, रेडियोमन रॉबर्ट डब्लू चर्चिल, यूएसएन के लिए अमेरिका-एसीएएन द्वारा नामित किया गया था।सार्वजनिक डोमेन सामग्री
ऑफ ब्रेक
ऑफ ब्रेक क्रिकेट के खेल में एक प्रकार की गेंदबाज़ी है यह ऑफ स्पिन गेंदबाज की आक्रामक गेंद है। ऑफ ब्रेक गेंदबाज़ ऑफ स्पिनर के रूप में जाना जाता है।
बाउंसर (क्रिकेट)
क्रिकेट के खेल में, बाउंसर (या बम्पर) एक प्रकार की गेंद है, जो आमतौर पर तेज गेंदबाज द्वारा इस्तेमाल की जाती है।
बाउंसर को रणनीतिक तरीके से इस्तेमाल किया जाता है इससे गेंदबाज़ आक्रामक बल्लेबाज़ को पीछे की ओर धकेल देता है। इस के लिए, बाउंसर आमतौर पर बल्लेबाज के शरीर की तर्ज पर मारे जाते हैं।  बाउंस अवैध नहीं होते अगर गेंद पिच पर उछल कर जाये या पिच पर उछले किए बिना जाये परन्तु बल्लेबाज़ की कमर की ऊंचाई से नीचे रह जाये यह खेल का एक सामरिक रूप से महत्वपूर्ण हिस्सा है। पिच पर उछले बिना बल्लेबाज के सिर का लक्ष्य करना, जिसे बीमर कहा जाता है, अवैध है।
नवंबर २०१४ में, ऑस्ट्रेलिया के क्रिकेटर फिलिप ह्यूज एक शेफिल्ड शील्ड मैच के दौरान शॉन एबॉट के बाउंसर से बेहोश हुए थे, जिसने उनके हेलमेट के ग्रिल और खोल के बीच में सिर के किनारे पर चोट की। उन्हें गंभीर हालत में अस्पताल ले जाया गया था और दो दिनों के बाद उसकी चोटों से मृत्यु हो गई।
फ्लिपर (क्रिकेट)
फ्लिपर क्रिकेट में इस्तेमाल की जाने वाली एक विशेष गेंद का नाम है, जिसे आमतौर पर लेग स्पिनर गेंदबाज द्वारा इस्तमाल किया जाता है। संक्षेप में यह एक उलटी स्पिन गेंद है अंगूठे और पहली दो उंगलियों के बीच से निकलती हुई यह पड़ने के बाद बेहद नीची रहती है और तदनुसार खेलने में बहुत मुश्किल हो सकती है। फ्लिपर फास्ट-पिच सॉफ्टबॉल में राइज बॉल के बराबर है।
हिन्दू सांस्कृतिक केन्द्र
हिन्दू सांस्कृतिक केन्द्र एक हिंदू मंदिर और हिन्दू सांस्कृतिक का केंद्र है जो mississauga canada में पड़ता है।  25 000 वर्ग फुट मंदिर कनाडा का एक प्रसिध मंदिर माना जाता है . एक 10,000 वर्ग फुट प्रार्थना हॉल है , 16 कमरे जहां कक्षाओं दैनिक चलती हैं हिंदू संस्कृति और धर्म के ऊपर। एक  9,000 वर्ग फुट का बैंक्वेट हॉल भी मौजूद सांस्कृतिक कार्यक्रमों के लिए . 2.4 एकड़ भूमि  खरीदा गया था 2005 में, और निर्माण शुरू देर से 2006 में. मंदिर में आधिकारिक तौर पर खोला पर एक तीन दिवसीय उत्सव 5 मई से 8 मई को, 2011. पूर्व ओंटारियो प्रीमियर डाल्टन McGuinty के साथ ओंटारियो मंत्रियों एरिक Hoskins और चार्ल्स सूज़ा और स्थानीय एमपीपी बॉब डेलाने से मिसिसॉगा Streetsville, में भाग लिया आधिकारिक समारोह है।
2011 में, हिंदू विरासत केंद्र नामित किया गया था के रूप में वास्तुकला का एक चिह्न के मिसिसॉगा द्वारा दरवाजे खोलता है मिसिसॉगा. के रूप में संस्कृति का एक भाग के दिन के उत्सव, हर वर्ष तीन सप्ताह के दिनों में जुलाई में समर्पित कर रहे हैं, इस कार्यक्रम के लिए जहां निर्देशित पर्यटन के मंदिर के लिए उपलब्ध हैं।
पर 11 नवंबर, 2017 कनाडा के सशस्त्र बलों द्वारा प्रतिनिधित्व टोरंटो स्कॉटिश रेजिमेंट में भाग लिया पहली स्मरण दिवस Ceremy करने के लिए कभी में आयोजित होने वाले एक हिंदू मंदिर में कनाडा के इतिहास. सैन्य पहली चढ़ाई करने के लिए हिंदू विरासत केंद्र. समारोह में तो जगह ले ली है, जहां दोनों हिन्दू पंडितों और ईसाई पुजारी आनंद रेजीमेंट के रंग और आयोजित एक समारोह के स्मरण के लिए कनाडा के गिर सैनिकों. हिंदू पुजारी था एक शांति Paath के लिए सभी सैनिकों का बलिदान, जो उनके जीवन में स्वतंत्रता के लिए दोनों विश्व युद्धों.
राजेन्द्र पाल गौतम
राजेन्द्र पाल गौतम वर्तमान दिल्ली सरकार में सामाजिक न्याय एवं अधिकारिता विभाग, अनुसूचित जाति/जनजाति विभाग, रजिस्ट्रार आफ को-आपरेटिव सोसाइटीज मंत्री हैं। वे दिल्ली विधानसभा में सीमापुरी से विधायक हैं। वे आम आदमी पार्टी के राजनेता हैं।
महेन्द्रपाल प्रथम
महेन्द्रपाल प्रथम (885-910 ई०), मिहिर भोज का पुत्र और गुर्जर-प्रतिहार वंश का सातवाँ शासक था। उसकी माँ का नाम चन्द्रभट्टारिकादेवी था। महेन्द्रपाल प्रथम का उल्लेख काठियावाड़, पंजाब और मध्य प्रदेश के विभिन्न शिलालेख में महिंद्रापाल, महेन्द्रयुधा, महिशपालदेव नाम से किया गया है। और राजशेखर के नाटक में निर्भयराजा और निर्भयानरेंद्र नाम से भी उल्लेख किया गया है।
रामगया, गदाधर मंदिर गया के सामने से, गया जिले के दक्षिणी भाग में गुनेरिया से, बिहार के हजारीबाग जिले के इटखोरी से और बंगाल के राजशाही जिले में पहारपुर के उत्तरी भाग से मिले शिलालेख में महेन्द्रपाल प्रथम के शासनकाल का वर्णन मिलता है। मगध का अधिक से अधिक भाग, यहाँ तक कि उत्तरी बंगाल तक का क्षेत्र महेन्द्रपाल प्रथम के शासनकाल में गुर्जर प्रतिहार साम्राज्य का हिस्सा था।
उत्तर में उसका अधिकार क्षेत्र, हिमालय की तराई तक था। ग्वालियर भी उसके नियंत्रण में था, जैसा कि सियादोनी शिलालेख में 903 और 907 ई० में उसके शासन का उल्लेख है। इस प्रकार, न केवल उसने अपने पिता मिहिर भोज द्वारा बनाए साम्राज्य को बचाये रखा बल्कि पाल वंश को हरा कर बंगाल कुछ हिस्से को को भी अपने साम्राज्य में जोड़ लिया।
दिनाजपुर में महेन्द्रपाल का एक शिलालेख स्तंभ पाया गया है। इसके अलावा श्रीमति नदी के किनारे पर उसका बसाया एक समृद्ध गांव प्रतिराजपुर के अवशेष भी पाये गये है।
महेन्द्रपाल प्रथम एक अच्छा प्रशासक होने के साथ-साथ साहित्य का भी एक आश्रयदाता था। महाकवि राजशेखर का उसके दरबार में काफी महत्व था साथ ही वह महेन्द्रपाल का अध्यात्मिक गुरु भी था। उसके प्राकृत नाटक "कर्पूरमंजरी" तथा संस्कृत 'महानाटक', "बालरामायण" सर्वप्रथम महेन्द्रपाल के शासनकाल में ही अभिनीत किये गये थे। महेन्द्रपाल की मृत्यु के बाद भी राजशेखर उसके उत्तराधिकारी महिपाल के दरबार में बने रहे।
इब्राहीम (उस्मानी साम्राज्य)
इब्राहीम (, ; 5 नवम्बर 1615 – 18 अगस्त 1648) 1640 से 1648 तक उस्मानी साम्राज्य के सुल्तान रहे। उनका जन्म क़ुस्तंतुनिया में हुआ था। उनके पिता अहमद प्रथम थे और उनकी माँ नस्लन यूनानी कौसम सुल्तान थीं, जिनका मूल नाम आनास्तासिया था।  उनकी ख़राब दिमाग़ी हालत की वजह से बीसवीं सदी के इतिहासकारों ने उनका नाम पागल इब्राहीम रखा।
उत्तर प्रदेश राज्य राजमार्ग १बी
उत्तर प्रदेश राज्य राजमार्ग १बी भारत के उत्तर प्रदेश राज्य का एक राज्य राजमार्ग है। ६७.७८५ किलोमीटर लम्बा यह राजमार्ग लालगंज गाँव को सिकंदरपुर से जोड़ता है। इसे सिकंदरपुर-बाँसडीह-रेवती-बैरिया-लालगंज मार्ग भी कहा जाता है। यह बलिया जिले में ही शुरू होकर समाप्त हो जाता है।
राज्य राजमार्ग १बी सिकंदरपुर नगर से शुरू होता है और खेजरुई तक दक्षिण की ओर बढ़ते हुए पूर्व दिशा में मुड़ जाता है। मणियार से यह पुनः दक्षिण की और मुड़ता है, और बाँसडीह पहुंचता है, जहां एक बार फिर यह पूर्व की ओर मुड़ जाता है। बाँसडीह से लगातार पूर्व दिशा में आगे बढ़ते हुए रेवती होते हुए यह बैरिया पहुंच जाता है, जहाँ राष्ट्रीय राजमार्ग ३१ इसे काटता है। बैरिया से दक्षिण दिशा में आगे बढ़ते हुए यह लालगंज गाँव में समाप्त हो जाता है।
महमद चतुर्थ
महमद चतुर्थ (उस्मानी तुर्कीयाई: محمد رابع "महमद-इ राबीʿ"; आधुनिक तुर्कीयाई: "IV. Mehmet"; 2 जनवरी 1642 – 6 जनवरी 1693) 1648 से 1687 तक उस्मानी साम्राज्य के सुल्तान रहे। एक तख़्तापलट में उनके पिता सुल्तान इब्राहीम को तख़्त से निकाला गया था और छह साल की उम्र में महमद तख़्त पर आसीन हो गए। महमद उस्मानी इतिहास के दूसरे सबसे लंबे समय तक शासन करने वाले सुल्तान हैं। उनके शासनकाल के शुरुआती दौर में साम्राज्य की स्थिति सैन्य पराजय और राजनीतिक अस्थिरता से चिह्नित थी, लेकिन उनके मध्यवर्ती दौर में काफ़ी सुधार हुए। महमद चतुर्थ एक बहुत धर्मनिष्ठ शासक माने जाते हैं, और उनके लंबे शासनकाल में हुए सैन्य विजयों में उनकी भूमिका हेतु उन्हें ग़ाज़ी या "पवित्र योद्धा" कहा जाता था। उनके दौर में यूरोप में उस्मानी साम्राज्य का क्षेत्रीय विस्तार सबसे बड़ा था। छोटी उम्र से उन्हें शिकारी करने का शौक़ था, इसलिए उन्हें अवज (avcı - "शिकारी करने वाला") कहा जाता था। 1687 में, पवित्र लीग के ख़िलाफ़ चालू युद्ध के दौरान महमद अपने सैनिकों द्वारा तख़्त से उतारा गया था। बाद में वे आदरना (एदिर्ने) में सेवानिवृत्त हो गए, जहाँ 1693 में उनकी मृत्यु प्राकृतिक कारणों से हुई।
सुलेमान द्वितीय
सुलेमान द्वितीय (15 अप्रैल 1642 – 22/23 जून 1691) (उस्मानी तुर्कीयाई: سليمان ثانى "सुलेमान-इ स्आनी") 1687 से 1691 तक उस्मानी साम्राज्य के सुल्तान रहे। सैन्य कार्रवाई में इन्हें तख़्त पर बिठाया गया। सुलेमान और उनके वज़ीर-ए-आज़म कोप्रुलु फ़ाज़िल मुस्तफ़ा पाशा पवित्र लीग की शक्तियों के ख़िलाफ़ युद्ध में उस्मानियों के पराजित होने के सिलसिले को समाप्त करने में काफ़ी सफल रहे थे। 1690 में उस्मानियों ने फिर से बलग़राद पर क़ब्ज़ा किया और शहरी प्रशासन में कई वित्तीय और सैन्य सुधार लाए गए।
अहमद द्वितीय
अहमद द्वितीय (उस्मानी तुर्कीयाई: احمد ثانى "अहमद-इ स्आनी") (25 फ़रवरी 1643 – 6 फ़रवरी 1695) 1691 से 1695 तक उस्मानी साम्राज्य के सुल्तान रहे। अहमद द्वितीय का जन्म तोपकापी महल, क़ुस्तंतुनिया में हुआ था। उनके पिता सुल्तान इब्राहीम (1640–48) थे और उनकी माँ मुआज़ीज़ सुल्तान थीं। उनके भाई सुलेमान द्वितीय (1687–91) के बाद अहमद द्वितीय 1691 में विराजमान हुए।
सरिता अपहरण
जब कोई नदी किसी अन्य नदी को अपने मे मिला लेती हैं, तो उसे सरिता अपहरण कहते हैं।
विधि के स्रोत
विधि के स्रोत (Sources of law) का संकीर्ण अर्थ है, "कानून की उत्पत्ति"। किन्तु विस्तृत अर्थ में तर्क करने का कोई भी आधार-सामग्री। कानून के स्रोत अन्तरराष्ट्रीय हो सकते हैं या राष्ट्रीय, क्षेत्रीय या धार्मिक हो सकते हैं।
भारत में कानून के मुख्य स्रोत संविधान, विधान, विधेयक, परंपरागत कानून और अदालतों के निर्णय पर आधारित कानून हैं। संसद, राज्यों के विधान मंडल और केंद्र शासित प्रदेशों की विधानसभा द्वारा विधान बनाए जाते हैं। इसके अतिरिक्त भारत में कई कानून ऐसे हैं जिन्हें 'उपकानून' माना जाता है। ये उप कानून केंद्र/राज्य सरकारों और स्थानीय निकायों जैसे नगर निगमों, नगरपालिकाओं, ग्राम पंचायतों और अन्य स्थानीय प्राधिकारों द्वारा बनाए जाते हैं। ये उप कानून संसद द्वारा या राज्य की विधान सभा द्वारा या केंद्र शासित प्रदेशों की विधानसभा द्वारा प्रदत्त या प्राधिकृत अधिकार के तहत बनाए जाते हैं। उच्च न्यायालय तथा उच्चतम न्यायालय के निर्णय भी कानून के मुख्य स्रोत हैं। उच्चतम न्यायालय के निर्णय भारत के सभी न्यायालयों पर बाध्यकारी हैं। स्थानीय रीति-रिवाज और परंपराओं जो विधान, नैतिकता आदि के विरुद्ध नहीं हो, को भी अदालतें मान्यता देती हैं और निर्णय लेते समय इन्हें ध्यान में रखती है।
विलास आदिनाथ संगावे
विलास आदिनाथ संगावे एक समाजशास्त्री और जैनधर्मविद हैं। उनका जन्म 2 जून 1920 को एक सोलापुर, महाराष्ट्र के एक जैन परिवार में हुआ।
1 मार्च 2011 को उनका देहान्त हुआ था।
जयपुर-अतरौली घराना
जयपुर-अतरौली घराना (जिसे जयपुर घराना, अतरौली-जयपुर घराना और अल्लादियाखानी गायकी के नाम से भी जाना जाता है) एक हिंदुस्तानी संगीत शिक्षुता बिरादरी (घराना) है, जिसकी स्थापना 19वीं सदी के अंत में अल्लादिया खान ने की थी। यह घराना ध्रुपद परंपरा से विकसित हुआ है, लेकिन इसे आमतौर पर ख़याल के लिए जाना जाता है। यह घराना केसरबाई केरकर, मोगुबाई कुर्दीकर, मल्लिकार्जुन मंसूर, किशोरी अमोनकर और अश्विनी भिड़े-देशपांडे जैसे प्रशंसित संगीतकारों के लिए जाना जाता है।
कैलाश वर्मा
डॉ॰ कैलाश वर्मा वर्तमान राजस्थान विधानसभा में बगरू से विधायक हैं। वे भारतीय जनता पार्टी के राजनेता हैं।